ADERES Burjassot presenta el nou equipament dels seus equips
2025-07-24

Les pistes del Pavelló Cobert de Burjassot han acollit la presentació de les noves samarretes que els diferents equips de l’ADERES Burjassot lluiran en els seus entrenaments.

En la presentació de les samarretes estigueren presents els dos equips de Bàsquet, els xics del Futbol Sala i l’equip de Natació, tots ells acompanyats dels seus respectius monitors.

No van faltar diferents membres de la Junta Directiva de l’entitat, que capitanejats pel seu president, Julio Talavera, no van voler perdre’s la presentació del nou equipament. Tampoc va faltar a aquest acte Teresa Cordente, en representació de la Fundació Randstad, patrocinadora del primer equip de Bàsquet en aquest 2014.